El govern de Gandia habilita el pàrquing subterrani del barri de Corea
17 octubre 2018

## El govern de Gandia habilita el pàrquing subterrani del barri de Corea17 octubre 2018Última actualització: 14 juliol 2025

![](../gestion/img/_AO_1640-copia.jpg)  
  

El president de la Junta de Districte de Corea, **Jose Manuel Prieto** i el president de l'Associació de veïns de la barriada, **Alfonso Rufat**, van visitar ahir el pàrquing subterrani situat sota l'Escoleta Municipal de Corea que en breu es posarà a disposició dels veïns del barri.En total, el pàrquing compta amb 79 places d'estacionament per a cotxes i 6 per a motos.

Es troba ja en l'última fase de la licitació pel que, tal com ha informat Jose Manuel Prieto, en aproximadament 15 dies es publicarà al web municipal l'anunci i a partir d'aquest moment, les persones interessades podran presentar les sol·licituds d'una plaça en el registre de l'Ajuntament de Gandia.

En el cas que les sol·licituds siguen menys que les places ofertades, aquestes s'assignaran per rigorós ordre de lliurament de la documentació necessària. En el cas que hi haja més de 79 peticions, es realitzarà un sorteig al consistori entre els participants."_Durant aquests mesos hem realitzat els treballs necessaris per a posar en ús la infraestructura, dotar-la i preparar el plec de condicions. D'aquesta manera, augmentem els serveis a la zona que completarem amb el parc infantil que, gràcies al Pla SOM de la Diputació, ens permetrà instal·lar un parc infantil per a xiquets i xiquetes de 0 a 3 anys al costat de l'Escoleta_" va declarar Prieto qui ha informat que els adjudicataris podran utilitzar la plaça durant un any més un altre prorrogable i que els preus són de 25 € mensuals per als cotxes i 15 € mensuals per a les motos.